laion/Wikipedia-Exotic huggingface dataset:
אוריאל אנטונה

קרלוס אוריאל אנטונה רומרו (בספרדית: Carlos Uriel Antuna Romero; נולד ב-21 באוגוסט 1997 בגומס פלאסיו שבדורנגו, מקסיקו) הוא כדורגלן מקסיקני המשחק בעמדת קשר הכנף בקבוצת קרוס אסול מליגת העל המקסיקנית ובנבחרת מקסיקו. אנטונה גדל במחלקת הנוער של סנטוס לגונה. הוא ערך הופעת ליגה אחת במדי הקבוצה הבוגרת של המועדון במסגרת ליגת העל המקסיקנית. ב-12 ביולי 2017 חתם אנטונה על חוזה לארבע עונות במנצ'סטר סיטי מהפרמייר ליג. ב-9 באוגוסט 2017 הושאל אנטונה לחרונינגן מליגת העל ההולנדית. ב-10 בספטמבר ערך את הופעת הבכורה שלו במועדון, בתיקו 1-1 נגד פנלו במסגרת המחזור הרביעי בליגה לעונת 2017/2018. בסך הכל ערך 20 הופעות ליגה במדי המועדון. ב-29 בינואר 2019 הושאל אנטונה למשך עונה אחת ללוס אנג'לס גלאקסי מה-MLS. ב-2 במרץ ערך את הופעת הבכורה שלו במועדון, בניצחון 2-1 על שיקגו פייר במסגרת הליגה. ב-29 באפריל הבקיע את שער הבכורה שלו במועדון, בניצחון 2-1 על ריאל סולט לייק במסגרת הליגה. בסך הכל ערך 33 הופעות ליגה במדי המועדון, בהן הבקיע שישה שערים. ב-28 בנובמבר 2019 חתם אנטונה בגוודלחרה מליגת העל המקסיקנית. הוא ערך 62 הופעות ליגה במדי המועדון, בהן הבקיע שישה שערים. ב-4 בינואר 2022 חתם אנטונה בקרוס אסול מליגת העל המקסיקנית. ב-5 ביוני 2019 ערך אנטונה את הופעת הבכורה שלו בנבחרת מקסיקו, בניצחון 3-1 על נבחרת ונצואלה במשחק ידידות. הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר. ב-15 ביוני 2019 הבקיע את שערי הבכורה שלו בנבחרת, שלושער בניצחון 7-0 על נבחרת קובה במסגרת שלב הבתים של הטורניר. בשנת 2021 זכה אנטונה עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו. נכלל בסגל נבחרת מקסיקו לטורניר קופה אמריקה 2024. קרוס אסול הסופר קאפ המקסיקני (1): 2022 נבחרת מקסיקו עד גיל 23 מדליית ארד אולימפית (1): טוקיו 2020 נבחרת מקסיקו גביע הזהב של CONCACAF (1): 2019 אוריאל אנטונה, ברשת החברתית אינסטגרם אוריאל אנטונה, באתר Transfermarkt אוריאל אנטונה, באתר Soccerway אוריאל אנטונה, באתר WorldFootball.net אוריאל אנטונה, באתר National Football Teams אוריאל אנטונה, באתר FootballDatabase.eu NEWS City Football Group sign Mexico U20 midfielder Uriel Antuna from Santos Laguna באתר City Watch, ‏ 12 ביולי 2017 (באנגלית) Dutch side FC Groningen sign Manchester City youngster on two-year loan deal באתר City Watch, ‏ 9 באוגוסט 2017 (באנגלית) Conoce a fondo a Uriel Antuna, primer refuerzo de Chivas באתר chivasdecorazon, ‏ 28 בנובמבר 2019 (בספרדית) ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
מעבדת נפץ

מעבדת נפץ היא אתר המשמש לייצור חומרי נפץ ולהרכבת מטעני חבלה. למרות שמעבדת נפץ (תקניות) משמשת גם כוחות סדירים לשם הרכבה של מטעני חבלה לשימוש בפעולות קומנדו, השימוש במונח רווח בעיקר לתיאור סדנאות לא תקניות המשמשות ארגוני טרור ומיליציות לשם ייצור חומרי נפץ והרכבה של מטעני חבלה, לרוב מאולתרים. לעיתים מעבדות הנפץ ממוקמות בריכוזי אוכלוסייה על מנת להקשות על האיתור וההשמדה של המעבדה, וכן להשתמש במבנים האזרחיים שסביבה כמגן אנושי. המעבדה כוללת בנוסף לסדנה גם מחסן בו מאוחסנים חביות עם חומרים שיכולים לשמש ליצירת חומר נפץ כגון דשן וזרחן וכן מטעני חבלה מוכנים. לעיתים המחסן ממוקם במרתף או מתחת לאדמה. מכיוון שמעבדות הנפץ הן מאולתרות ולא תקניות, הן לא בטיחותיות ומתרחשות בהן לא מעט תאונות, כלומר מטעני חבלה שמתפוצצים תוך כדי הכנתם ופוגעים במחבלים שמכינים אותם. השמדת מעבדות נפץ לא חוקיות נעשית על ידי מומחי חבלה וסילוק פצצות, כוחות חיל הנדסה או חבלני משטרה, לרוב באמצעות פיצוץ מבוקר. לעיתים, בייחוד כאשר מעבדת הנפץ נמצאת בשטח עוין ומסוכן, השמדתה נעשית על ידי ירי פגזים או טילים, הפצצה מהאוויר ולעיתים רחוקות גם על ידי הריסה באמצעות דחפור משוריין. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
קרלוס אלברטו רודריגס

קרלוס אלברטו "צ'רלי" רודריגס גומס (בספרדית: Carlos Alberto "Charly" Rodríguez Gómez; נולד ב-3 בינואר 1997 בסן ניקולאס דה לוס גארסה שבנואבו לאון, מקסיקו) הוא כדורגלן מקסיקני המשחק בעמדת הקשר בקבוצת קרוס אסול מליגת העל המקסיקנית ובנבחרת מקסיקו. רודריגס גדל במחלקת הנוער של מונטריי. בשנת 2016 החל לשחק בקבוצה הבוגרת של המועדון במסגרת ליגת העל המקסיקנית. הוא ערך 110 הופעות ליגה במדי המועדון, בהן הבקיע ארבעה שערים. ב-1 בספטמבר 2017 הושאל רודריגס למשך עונה אחת לטולדו מהליגה הספרדית השלישית. הוא ערך 30 הופעות ליגה במדי המועדון, בהן הבקיע שלושה שערים. ב-6 בינואר 2022 חתם רודריגס בקרוס אסול מליגת העל המקסיקנית. ב-22 במרץ 2019 ערך רודריגס את הופעת הבכורה שלו בנבחרת מקסיקו, בניצחון 3-1 על נבחרת צ'ילה במשחק ידידות. הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר. בשנת 2021 זכה רודריגס עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו. נכלל בסגל נבחרת מקסיקו לטורניר קופה אמריקה 2024. מונטריי אליפות מקסיקו (1): אפרטורה 2019 הגביע המקסיקני (1): 2019/2020 ליגת האלופות של CONCACAF (2): 2019, 2021 קרוס אסול הסופר קאפ המקסיקני (1): 2022 נבחרת מקסיקו עד גיל 23 מדליית ארד אולימפית (1): טוקיו 2020 נבחרת מקסיקו גביע הזהב של CONCACAF (1): 2019 קרלוס אלברטו רודריגס, באתר Transfermarkt קרלוס אלברטו רודריגס, באתר Soccerway קרלוס אלברטו רודריגס, באתר WorldFootball.net קרלוס אלברטו רודריגס, באתר National Football Teams קרלוס אלברטו רודריגס, באתר FootballDatabase.eu ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
מחסור

מחסור הוא עובדה בסיסית של החיים, על פיה קיימת רק כמות סופית של משאבים, שאינם מספיקים בהכרח לכל יישום נדרש. בתחום הכלכלה מתייחס המונח למשאבים המסוגלים לייצר, בעזרת הטכנולוגיה הקיימת, כמות סופית ומוגבלת של מוצרים המביאה למצב בו הביקוש עולה על ההיצע ואין מספיק משאבים או מוצרים זמינים בשוק העונים על הביקוש. בטבע, המחסור הוא אחד המנועים החזקים ביותר של האבולוציה. בקרב האנושות המחסור הוא הבסיס לקיומה של מערכת כלכלית. ללא מחסור אין מה שיניע פעילות כלכלית כלשהי ולהפך - פעילות כלכלית לא יעילה או היעדר פעילות כלכלית מובילים למצב של מחסור. מחסור יכול להיווצר גם באופן פתאומי כתוצאה מאירועים כאסון טבע, מלחמה וכדומה. מחסור יכול להתבטא בזמינות מוגבלת של אמצעי ייצור - הון, עבודה ומקרקעין, ושל מוצרים. בעיית המחסור https://lib.cet.ac.il/pages/item.asp?item=2191 מחסור בלקסיקון כלכלה וסטטיסטיקה, באתר מעות יקיר פלסנר, יסודות הכלכלה נוסח ישראל, משרד הביטחון - ההוצאה לאור, תל אביב 1990, עמ' 13 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
רוברטו אלברדו

רוברטו קרלוס אלברדו הרננדס (בספרדית: Roberto Carlos Alvarado Hernández; נולד ב-7 בספטמבר 1998 בסלמנקה שבגואנחואטו, מקסיקו) הוא כדורגלן מקסיקני המשחק בעמדת קשר הכנף בקבוצת גוודלחרה מליגת העל המקסיקנית ובנבחרת מקסיקו. אלברדו גדל במחלקת הנוער של סלאיה. בשנת 2013 החל לשחק בקבוצה הבוגרת של המועדון במסגרת ליגת המשנה המקסיקנית. בהמשך שיחק בפצ'וקה, נקקסה וקרוס אסול מליגת העל המקסיקנית. ב-26 בדצמבר 2021 חתם אלברדו בגוודלחרה מליגת העל המקסיקנית. ב-7 בספטמבר 2018 ערך אלברדו את הופעת הבכורה שלו בנבחרת מקסיקו, בהפסד 4-1 לנבחרת אורוגוואי במשחק ידידות. ב-5 ביוני 2019 הבקיע אלברדו את שער הבכורה שלו בנבחרת, בניצחון 3-1 על נבחרת ונצואלה במשחק ידידות. הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר. בשנת 2021 זכה אלברדו עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו. נכלל בסגל נבחרת מקסיקו לטורניר קופה אמריקה 2024. פצ'וקה ליגת האלופות של CONCACAF (1): 2017 נקקסה הגביע המקסיקני (1): קלאוסורה 2018 קרוס אסול אליפות מקסיקו (1): גוארדיאנס 2021 הגביע המקסיקני (1): אפרטורה 2018 הסופר קאפ המקסיקני (1): 2019 גביע הליגות (1): 2019 נבחרת מקסיקו עד גיל 23 מדליית ארד אולימפית (1): טוקיו 2020 נבחרת מקסיקו גביע הזהב של CONCACAF (1): 2019 מדיה וקבצים בנושא רוברטו אלברדו בוויקישיתוף רוברטו אלברדו, ברשת החברתית אינסטגרם רוברטו אלברדו, באתר Transfermarkt רוברטו אלברדו, באתר Soccerway רוברטו אלברדו, באתר WorldFootball.net רוברטו אלברדו, באתר National Football Teams רוברטו אלברדו, באתר FootballDatabase.eu רוברטו אלברדו, באתר ESPN ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
בנימין שימרון

בנימין שימרון (1913 – 1995) היה פרופסור להיסטוריה יוונית עתיקה, שלימד שנים רבות בחוג ללימודים קלאסיים באוניברסיטת תל אביב. ב-1971 יזם את הקמתה של האגודה לקידום הלימודים הקלאסיים בישראל. תרגומו לעברית את פוליביוס, היסטוריה, ספרים א–ו, ראה אור בהוצאת מוסד ביאליק בתשנ"א. תרגומו, יחד עם רחל צלניק-אברמוביץ, את הרודוטוס, היסטוריה, ראה אור בהוצאת פפירוס של אוניברסיטת תל אביב ב-1998. כמו כן כתב ספר מבוא: "התרבות הקלאסית, שער להכרת תרבות יוון ורומא", שראה אור בהוצאת אוניברסיטת תל אביב ב-1993. בנימין שימרון, התרבות הקלאסית, הוצאת פפירוס, אוניברסיטת תל אביב, 1993. הקדמת המחבר, עמ' 11. ערך זה הוא קצרמר בנושא היסטוריונים. אתם מוזמנים לתרום לוויקיפדיה ולהרחיב אותו.
ססאר מונטס

ססאר חסיב מונטס קסטרו (בספרדית: César Jasib Montes Castro; נולד ב-24 בפברואר 1997 בארמוסיו שבסונורה, מקסיקו) הוא כדורגלן מקסיקני המשחק בעמדת הבלם בקבוצת לוקומוטיב מוסקבה מליגת העל הרוסית ובנבחרת מקסיקו. מונטס גדל במחלקות הנוער של פוב. מיגל אלמאן ומונטריי. בשנת 2015 החל לשחק בקבוצה הבוגרת של מונטריי במסגרת ליגת העל המקסיקנית. ב-27 בדצמבר 2022, חתם מונטס באספניול מהלה ליגה, בחוזה עד 2028. את הופעת הבכורה שלו בקבוצה ערך מונטס ב-7 בינואר 2023 בתיקו 2-2 מול ז'ירונה. אך בסיום העונה אספניול ירדה לליגה השנייה. וב-1 בספטמבר 2023 הוא עבר לאלמריה מהלה ליגה. את הופעת הבכורה באלמריה ערך מונטס ב-17 בספטמבר 2023 בהפסד 2-1 לויאריאל. מונטס היה חלק מסגל הנבחרת האולימפית של מקסיקו בטורניר הכדורגל באולימפיאדת ריו דה ז'ניירו (2016). מונטס היה חלק מסגל נבחרת מקסיקו בטורניר גביע הזהב 2017, וערך שתי הופעות בטורניר. ב-13 ביולי 2017 ערך את הופעת הבכורה שלו בנבחרת, בתיקו 0-0 נגד נבחרת ג'מייקה במסגרת שלב הבתים של הטורניר. הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שתי הופעות בטורניר. ב-30 ביוני 2021 הבקיע מונטס את שער הבכורה שלו בנבחרת, בניצחון 3-0 על נבחרת פנמה במשחק ידידות. בשנת 2021 זכה מונטס עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו. נכלל בסגל נבחרת מקסיקו לטורניר קופה אמריקה 2024. מונטריי אליפות מקסיקו (1): אפרטורה 2019 הגביע המקסיקני (2): אפרטורה 2017, 2019/2020 ליגת האלופות של CONCACAF (2): 2019, 2021 נבחרת מקסיקו עד גיל 23 מדליית ארד אולימפית (1): טוקיו 2020 נבחרת מקסיקו גביע הזהב של CONCACAF (1): 2019 מדיה וקבצים בנושא ססאר מונטס בוויקישיתוף ססאר מונטס, ברשת החברתית פייסבוק ססאר מונטס, ברשת החברתית אקס (טוויטר) ססאר מונטס, ברשת החברתית אינסטגרם ססאר מונטס, באתר Transfermarkt ססאר מונטס, באתר Fussballdaten.de (בגרמנית) ססאר מונטס, באתר Soccerway ססאר מונטס, באתר WorldFootball.net ססאר מונטס, באתר National Football Teams ססאר מונטס, באתר FootballDatabase.eu César Montes joins RCD Espanyol, www.rcdespanyol.com ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
זברת הכף

זברת הכף המכונה גם זברת כף ענקית (שם מדעי: Equus capensis) הוא מין נכחד של סוס שהתקיים במשך הפליסטוקן וייתכן שגם בתחילת ההולוקן לאורך כף התקווה הטובה בדרום אפריקה מה שנתן לו את שמו בידי החוקר רוברט ברום ב-1909. המאובנים שלה התגלו בקייפטאון, דרום אפריקה וכללו שרידי גולגולת, לסתות, גפיים וחוליות שונות. סוס קדום זה היה קרוב של הזברה (על פי מבנה הגולגולת והגוף הדומה) והיה גדול יחסית לקרובותיו החיות. גובה כתפיה הגיע ל-150 עד 200 ס"מ ומשקלה ל-400 ק"ג בממוצע, דומה מעט לסוס הבית. מספר חוקרים החשיבו את מין זה כתת-מין של זברה מצויה וקרוב של הקואגה, אך מחקרי DNA ממספר דגימות מוזיאון שלו הציגו שהיה מין עצמאי קדום יותר, אשר תפוצתו השתרעה גם על צפון אפריקה הקדומה, אשר הייתה לחה יותר מכיום. מדיה וקבצים בנושא זברת הכף בוויקישיתוף זברת הכף, באתר NCBI (באנגלית) זברת הכף, באתר GBIF (באנגלית) Eisenmann, Vera (January 2000). "EQUUS CAPENSIS (MAMMALIA, PERISSODACTYLA) FROM ELANDSFONTEIN" (PDF). Palaeontologia Africana. 36: 91–96. Retrieved 9 February 2017 Ludovic Orlando; Jessica L. Metcalf; Maria T. Alberdi; Miguel Telles Antunes-Dominique Bonjean; Marcel Otte; Fabiana Martin; et al. (2009). "Revising the recent evolutionary history of equids using ancient DNA". Proceedings of the National Academy of Sciences USA. 106 (51): 21754–21759. Bibcode:2009PNAS..10621754O. doi:10.1073/pnas.0903672106. PMC 2799835. PMID 20007379
קלי קטלין

קלי קטלין (באנגלית: Kelly Catlin; 3 בנובמבר 1995 – 8 במרץ 2019) הייתה רוכבת אופניים מקצועית אמריקאית, שרכבה בקבוצת הנשים של האיגוד הבין-לאומי לאופניים UCI. קטלין הייתה אלופה אולימפית ואלופת עולם במרוץ אופניים. קטלין זכתה במדליות זהב במרוץ הקבוצתי לנשים באליפויות העולם ברכיבת מסלולים באיגוד הבינלאומי לאופניים, בשנים 2016, 2017 ו-2018. ובמדליית כסף באולימפיאדת הקיץ 2016. קטלין נולדה בסנט פול, מינסוטה, ארצות הברית; היא נולדה כחלק משלישייה, עם עוד אח ואחות. היא קיבלה תואר במתמטיקה וסינית מאוניברסיטת מינסוטה, ולמדה באוניברסיטת סטנפורד לתואר שני בהנדסה חישובית ומתמטית. בנוסף לקריירה שלה כרוכבת אופניים מקצועית, קטלין הייתה ציירת וכנרת. קטלין התחילה לרכוב על אופניים בגיל 17. היא השתתפה שלוש פעמים באליפות העולם באופני כביש על מסלול UCI וזכתה במדליות זהב בכולן. קטלין זכתה במדליות זהב במרוץ הקבוצתי לנשים באליפות העולם ברכיבת מסלולים ב-UCI ב-2016, 2017, ו-2018. ב-2016, נכללה בסגל ארצות הברית לאולימפיאדת ריו דה ז'ניירו וזכתה במדליית כסף ברכיבה קבוצתית, ביחד עם שרה האמר, קלואי דייגרט וג'ניפר ולנטין. כשנבחרת בריטניה מקדימה אותן עם הזהב ונבחרת קנדה זוכה בארד. ב-2017, השתתפה באליפות העולם שהתקיימה בהונג קונג שם זכתה במדליית זהב קבוצתית ומדליית ארד אישית. ב-2018 השתתפה באליפות העולם בהולנד, שם זכתה בארד במרוץ האישי וזהב בקבוצתי. קטלין נפטרה מהתאבדות ב-7 במרץ 2019 במעונות של אוניברסיטת סטנפורד בעקבות אפיזודה של דיכאון. לדברי אחותה, היא התאבדה חודשים לאחר שספגה זעזוע מוח עקב תאונת אופניים. האוניברסיטה פרסמה הצהרה שבה נאמר כי שותפתה לחדר של קטלין מצאה אותה מתה בחדרה בקמפוס ללא כל סימן לפעילות פלילית. לאחר מותה, משפחתה תרמה את מוחה של קטלין לאוניברסיטת בוסטון לצורך מחקר נוסף על זעזוע מוח. מדיה וקבצים בנושא קלי קטלין בוויקישיתוף קלי קטלין, ברשת החברתית אקס (טוויטר) קלי קטלין, באתר הוועד האולימפי הבין-לאומי קלי קטלין, באתר olympedia.org קלי קטלין, באתר Cycling Archives קלי קטלין, באתר "Find a Grave" (באנגלית) Pat Malach published, Kelly Catlin dies at age 23, cyclingnews.com, ‏2019-03-10 (באנגלית) USA's Kelly Catlin, three-time cycling world champion, dies aged 23, the Guardian, ‏2019-03-10 (באנגלית) קלי קטלין, מדליסטית כסף מריו ברכיבה על אופניים, מתה בגיל 23, באתר הארץ, 11 במרץ 2019 View Author Archive, Follow on Twitter, Get author RSS feed, Olympic cyclist Kelly Catlin’s family confirms cause of death as suicide, New York Post, ‏2019-03-11 (באנגלית אמריקאית) Fred Dreier, Kelly Catlin passes away at 23, VeloNews.com, ‏2019-03-10 (באנגלית) 'She had changed': Did a concussion push Kelly Catlin to a breaking point?, the Guardian, ‏2019-03-15 (באנגלית) אמיר ענבר, קלי היתה אלופת עולם צעירה ומלאת חיים. כעת קרוביה נלחמים לגלות מדוע התאבדה, באתר הארץ, 18 במרץ 2019
ארנסט דוד קולמן

ארנסט דוד קולמן (1917—1999) היה פרופסור להיסטוריה עתיקה ולפילוסופיה וחוקר הלשון הרומית וספרותה. נולד בווינה בשנת 1917. היגר לפלשתינה־א"י ב-1938. את לימודיו האקדמיים עשה באוניברסיטת וינה ובאוניברסיטה העברית. בין השנים 1955 ו־1964 לימד לטינית באוניברסיטה העברית. ב-1965 הצטרף לסגל האקדמי של אוניברסיטת תל אביב, לחוג ללימודים קלאסיים, ובו לימד עד יציאתו לגמלאות. עיקר מומחיותו ספרות ושירה רומית. חי ברעננה, והלך לעולמו בשנת 1999. א.ד. קולמן, עולמה של הספרות הרומית – סקירה ביקורתית על מהותה, התפתחותה ומעצביה. רמת גן, הוצאת מסדה, 1983. מרקוס טוליוס קיקרו, כתבים נבחרים. תרגם מרומית והוסיף הערות ומפתחות ארנסט דוד קולמן. הקדים מבוא צבי יעבץ. ירושלים, מוסד ביאליק, תשמ"ו 1985. גאיוס פליניוס קאיקיליוס סקונדוס. המכתבים. תרגם מרומית והוסיף מבוא, הערות ומפתחות ארנסט דוד קולמן. ירושלים, מוסד ביאליק, תשנ"ב 1991. דקדוק רומי: פרקים נבחרים מאת א.ד. קולמן. ירושלים, האוניברסיטה העברית, 1956/1957. Cornelii Nepotis vitae selectae / in usum studiosorum edidit E.D. Kollmann. (מבחר מתאורי החיים של קורנליוס נפוס / ליקט ד"ר א.ד. קולמן. ירושלים, האוניברסיטה העברית, 1960). מבוא למטריקה הרומית, כולל יסודות המבטא והפרוסאודיה. חיבר א.ד. קולמן. אוניברסיטת תל אביב, החוג ללימודים קלאסיים, תשכ"ט. John Glucker, Classics and Classicists: Selected Essays, 1964-2000, Cambridge Scholars Publishing, 2019-11-29, ISBN 978-1-5275-4405-5. (באנגלית) ערך זה הוא קצרמר בנושא היסטוריונים. אתם מוזמנים לתרום לוויקיפדיה ולהרחיב אותו.
צ'יקריה

צ'יקריה (בהונגרית: Csikéria) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם בצ'יקריה אוכלוסיית היישוב נמצאת בירידה. כך, בשנת 1990 חיו בכפר 1,031 תושבים ובשנת 2022 חיו בו רק 738 תושבים. הכפר היה חלק מסובוטיצה עד שהוקם ככפר עצמאי בשנת 1924. מדיה וקבצים בנושא צ'יקריה בוויקישיתוף אתר האינטרנט הרשמי של צ'יקריה (בהונגרית) נתוני הכפר באתר הלמ"ס ההונגרי
קטימאר

קטימאר (בהונגרית: Katymár) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם בקטימאר אוכלוסיית היישוב נמצאת בירידה. כך, בשנת 1990 חיו בכפר 2,516 תושבים ובשנת 2022 חיו בו רק 1,531 תושבים. יהודים חיו בעיירה במאה ה-19 ובמאה ה-20. יהודים רבים מהעיירה נרצחו במהלך שואת יהודי הונגריה. מדיה וקבצים בנושא קטימאר בוויקישיתוף אתר האינטרנט הרשמי של קטימאר נתוני הכפר באתר הלמ"ס ההונגרי תיעוד יהודי קטימאר שנרצחו בשואה מפקדי האוכלוסין של יהודי הונגריה, 1993
מושל רומי

מושל רומי היה כינוי של הנציב שהיה ממונה על הממשל בפרובינקיה הרומית, היחידות המנהליות של האימפריה הרומית מחוץ לחצי האי האפניני (איטליה של ימינו). בימיה של השושלת הסוורית, מספר הפרובינקיות, שעליהן שלטו המושלים, האמיר לכדי 45. הפרובינקיות הרומיות נחלקו לשניים: פרובינקיות סנטוריות ופרובינקיות קיסריות, שנבדלו ביניהן בדרך שבה בחרו את המושל שלהם. בפרונביקיות הסנטוריות, המושל הרומי נבחר, בדרך כלל, בהגרלה, וכיהן במשך תקופה של שנה אחת. כחלק מתפקידם נאסר על המושלים ללבוש מדים צבאיים. לעומת זאת, בפרובינקיות הקיסריות. לעומת זאת, בפרובינקיות הקיסריות, המושל מונה על ידי קיסר רומא עצמו. בשונה מהמושלים בפרובינקיות הסנטוריות, המושלים בפרובינקיות הקיסריות כיהנו ללא הגבלת זמן, כל עוד הקיסר רצה בכך, הותר להם ללבוש מדים, והם אף שימשו כמפקדי הצבא בפרובינקיות שלהם. בפרובינקיית מצרים, למשל, המושל הגיע בדרך כלל מהפרשים בצבא האימפרייה. בפרובינקיות הסנטוריות לצד המושל הרומי שירת קוואיסטור, שתפקידו היה ניהול האוצר ופיקוח על גביית המיסים, בנוסף היה כפוף לסמכותו של המושל ומילא תפקידים שהטיל עליו. לעומת זאת, בפרובינקיות הקיסריות שירת לצד המושל הפרוקרטור, שהיה בעל תפקיד מקביל לשל הקוואיסטור אך מונה ישירות בידי הקיסר. במרבית הפרובינקיות היה פרוקרטור שהיה אחראי על האוצר והנכסים של הקיסר בפרובינקיה. בין המאה ה-1 וה-3 צברו הקיסרים הרומיים רכוש ולפיכך תפקידם של הפרוקרטורים התעצם וצוות עובדים גדול, שרובו ככולו מנה עבדים משוחררים. היה כפוף להם. בין תפקידיו של המושל הרומי נמנו אכיפת החוק, שמירה על הביטחון ועל ביטחון הפנים, עיסוק במשפט הפלילי והאזרחי, גביית מיסים וניהול נכסי המדינה והקיסר. כחלק מהמנגנון הועסקו נושאי משרה בכירים לצד פקידים ברמות נמוכות יותר, באופן היררכי, כאשר כולם קיבלו משכורות בהתאם לרמת תפקידים. כך למשל, הנציבים והפרפקטים השתכרו בסכום של בין 60 ל-300 אלף ססטרטיים לשנה. לשם ביצוע סמכויות אלו, הושאלו מחד אנשי צבא, ומאידך הועסקו קבלנים פרטיים בשירות המדינה. בנוסף, חלק מהסמכויות, כדוגמת גביית כספים, אספקת מוצרים ומתן שירותים, הוטלו על הערים ועל אנשים פרטיים. לדוגמה, אספקת התבואה לרומא, באמצעות מערכת התקשורת שפותחה בפרובינקיות, התבצעה כמעט תמיד דרך הים, שכן דרך זו הייתה מהירה וזולה מהובלה יבשתית. מקורו של מנגנון איסוף התבואה במצרים, שם שלטון האימפריה הרומית הקפיד על שיטת המנהל התלמיית: הארץ חולקה לכ-40 מחוזות, כאשר כל מחוז כלל מספר נפות, ובכל כפר היו יחידות המנהל המקומיות. המושל הרומי, יחד עם הפקידים בנפות ובכפרים השונים, דאג לאיסוף התבואה ולהובלתה לאלכסנדריה. כפי שהיה נהוג בחלק מהמקרים, ההובלה נעשתה לרוב על ידי אנשי מקצוע פרטיים שהועסקו בשירות המדינה. ישראל שצמן, האימפריה הרומית ומורשתה, האוניברסיטה הפתוחה, 2002, עמ' 44–46
תזמורת מינסוטה

תזמורת מינסוטה (באנגלית: Minnesota Orchestra) היא תזמורת סימפונית אמריקאית, שייסד בשנת 1903 אמיל אופרהופר, בשם "התזמורת הסימפונית של מיניאפוליס". הופעתה הראשונה של התזמורת התקיימה ב-5 בנובמבר של אותה שנה. שם התזמורת שונה בשנת 1968, ובשנת 1974 עבר הארגון מאתר הופעותיו הקבוע בנורת'רופ ממוריאל אודיטוריום בקמפוס של אוניברסיטת מינסוטה במיניאפוליס אל אולם התזמורת באזור העסקים של העיר. עוד תזמורת נודעת שקבעה את מושבה במטרופולין ה"ערים התאומות" מיניאפוליס-סיינט פול היא תזמורת סיינט פול. התזמורת התחילה להקליט בשנת 1924 והפיקה מספר ניכר של תקליטים בתקופת השפל הגדול. בשנת 1954 הוציאה הקבוצה את המכלול הראשון של הקלטות שלושת הבלטים של צ'ייקובסקי: אגם הברבורים, היפהפייה הנמה ומפצח האגוזים. באותה שנה גם הפיקה התזמורת את ההקלטה הראשונה של הפתיחה 1812 של צ'ייקובסקי, שכללה ירי תותח אמיתי. ההקלטה הזאת הייתה מונופונית, ועל כן חזרו עליה בשנת 1958 להפקה סטריאופונית. בתקופה האחרונה החלה התזמורת להקליט את מחזור הסימפוניות של בטהובן בהצלחה רבה. עד כה הוקלטו הסימפוניות הרביעית והחמישית ויצאו למכירה בשנת 2004. ב-2006 הייתה ההוצאה הבאה. בשנת 1980 החלה התזמורת בשתי מסורות, שהתקבלו מאז בעוד הרכבים בארצות הברית ובעולם: ראשית, הסברים קדם-קונצרט של המנצח ליצירות הערב ומלחיניהן ושנית, סדרת קונצרטים בשם "חגיגת קיץ" (במקור Sommerfest הווינאי), מאמצע יולי עד אמצע אוגוסט, לפני פתיחת העונה הרשמית בספטמבר. אמיל אוברהופר (1903 - 1922) הנרי פרברוגן (1931 - 1923) יוג'ין אורמנדי (1931 - 1936) דימיטרי מיטרופולוס (1937 - 1941) אנטל דוראטי (1949 - 1960) סטניסלב סקרובצ'בסקי (1960 - 1980) נוויל מרינר (1979 - 1986) אדו דה וארט (1986 - 1995) אייג'י או (1995 - 2002) אוסמו ונסקה (2003 - 2022) תומאס סונדרגארד (2023 - ממשיך) מדיה וקבצים בנושא תזמורת מינסוטה בוויקישיתוף אתר האינטרנט הרשמי של תזמורת מינסוטה (באנגלית) תזמורת מינסוטה, באתר ספוטיפיי תזמורת מינסוטה, באתר AllMusic (באנגלית) תזמורת מינסוטה, באתר MusicBrainz (באנגלית) תזמורת מינסוטה, באתר Discogs (באנגלית) תזמורת מינסוטה, באתר Songkick (באנגלית) תזמורת מינסוטה, באתר בילבורד (באנגלית)
רפאל אורוסקו מאסטרה

רפאל חוסה אורוסקו מאסטרה (בספרדית: Rafael José Orozco Maestre;‏ 24 במרץ 1954 – 11 ביוני 1992) היה זמר בסגנון ואיינאטו קולומביאני. הוא נולד ב-24 במרץ 1954. הוריו היו רפאל אורוסקו פרננדס וכריסטינה מאסטרה. היו לו שנים עשר אחים. בתחילה הוא רצה להיות אקורדיוניסט כמו אביו. הוא למד בתיכון בColegio Nacional Loperena de Valledupar. במהלך שבוע התרבות שכנע דיומדס דיאז את מאסטרה לשיר את השיר שהלחין, "Cariñito de mi vida". מאסטרה זכה במקום הראשון עם שיר של דיומדס דיאז. בשנת 1975 הקליט את השיר הזה עם אמיליו אוביידו. מאסטרה היה זמר עם לוצ'יאנו פובדה ולהקתו, אבל רק למסיבות פרטיות. מאוחר יותר חבר לחוליו דה לה אוסה. הוא הקליט את שני אלבומיו הראשונים עם האקורדיוניסט אמיליו אוביידו ב-1975. בשנת 1976 פגש מאסטרה את האקורדיוניסט ישראל רומרו במסיבה, וחודשיים לאחר מכן הם הקימו את להקת El Binomio de Oro. השיר הראשון שלו עם הלהקה נקרא "La Creciente". למאסטרה 16 אלבומי זהב ושני אלבומי פלטינה ברחבי העולם, האלבום "De Cache" משנת 1980 נמכר במעל 300,000 עותקים. מאסטרה הלחין את השיר "Solo para ti", המוקדש לאשתו, שהפך ללהיט בינלאומי. מאסטרה התחתן עם קלרה אלנה קאבלו סרמינטו בברנקייה ב-5 במרץ 1976. יש להם שלוש בנות. הוא למד מספר סמסטרים במנהל עסקים באוניברסיטה האוטונומית הקאריבית לפני שהתמסר למוזיקה. הוא נרצח ב-1992 בברנקייה לאחר שנורה על ידי מתנקש. 1975：Adelante 1975：Con emoción 1977 - Binomio de oro 1977 - Por lo alto 1978 - Enamorado como siempre 1978 - Los Elegidos 1979 - Súper vallenato 1980 - Clase aparte 1980 - De caché 1981 - 5 años de oro 1982 - Festival vallenato 1982 - Fuera de serie 1983 - Mucha calidad 1984 - Somos vallenato 1985 - Superior 1986 - Binomio de oro 1987 - En concierto 1988 - Internacional 1989 - De Exportación 1990 - De fiesta con binomio de oro 1991 - De américa 1992 - Por siempre מדיה וקבצים בנושא רפאל אורוסקו מאסטרה בוויקישיתוף רפאל אורוסקו מאסטרה, במסד הנתונים הקולנועיים IMDb (באנגלית) רפאל אורוסקו מאסטרה, באתר ספוטיפיי רפאל אורוסקו מאסטרה, באתר AllMusic (באנגלית) רפאל אורוסקו מאסטרה, באתר MusicBrainz (באנגלית) רפאל אורוסקו מאסטרה, באתר דיזר רפאל אורוסקו מאסטרה, באתר Discogs (באנגלית) Biografía (בספרדית), נבדק ב-2022-10-27 , Eltiempo, NME, 04 Rafael Orozco Hoy (בספרדית), נבדק ב-2022-10-27 Rafael Orozco: ¿quiénes y por qué lo asesinaron hace 30 años? (בספרדית), נבדק ב-2022-10-27
Elevation

Elevation (בעברית: גובה) הוא אלבום האולפן התשיעי של הלהקה האמריקאית בלאק אייד פיז. האלבום יצא לאור ב-11 בנובמבר 2022 על ידי חברת התקליטים אפיק רקורדס. מידע על האלבום Elevation באתר MusicBrainz האלבום Elevation באתר Discogs האלבום Elevation באתר ספוטיפיי האלבום Elevation באתר יוטיוב "Elevation by Black Eyed Peas on Apple Music". Apple Music. נבדק ב-27 באוקטובר 2022. {{cite web}}: (עזרה)